CELEX: 62011CB0117
Language: da
Date: 2012-01-19 00:00:00
Title: Sag C-117/11: Domstolens kendelse (Syvende Afdeling) af 19. januar 2012 — Purple Parking Ltd og Airparks Services Ltd mod The Commissioners for Her Majesty's Revenue & Customs (anmodning om præjudiciel afgørelse fra Upper Tribunal (Tax and Chancery Division) — Det Forenede Kongerige) (Procesreglementets artikel 104, stk. 3, første afsnit — beskatning — moms — sjette direktiv — artikel 28, stk. 2, litra a) — artikel 28, stk. 3, litra b) — fritagelse for visse transportydelser — transaktion, der kombinerer parkeringsydelser med befordring af rejsende mellem parkeringspladsen og en lufthavn — spørgsmålet, om der foreligger to særskilte ydelser eller én enkelt ydelse — princippet om afgiftsneutralitet)

14.4.2012   
            
            
               DA
            
            
               Den Europæiske Unions Tidende
            
            
               C 109/4
            
         Domstolens kendelse (Syvende Afdeling) af 19. januar 2012 — Purple Parking Ltd og Airparks Services Ltd mod The Commissioners for Her Majesty's Revenue & Customs (anmodning om præjudiciel afgørelse fra Upper Tribunal (Tax and Chancery Division) — Det Forenede Kongerige)
   (Sag C-117/11) (1)
   
   (Procesreglementets artikel 104, stk. 3, første afsnit - beskatning - moms - sjette direktiv - artikel 28, stk. 2, litra a) - artikel 28, stk. 3, litra b) - fritagelse for visse transportydelser - transaktion, der kombinerer parkeringsydelser med befordring af rejsende mellem parkeringspladsen og en lufthavn - spørgsmålet, om der foreligger to særskilte ydelser eller én enkelt ydelse - princippet om afgiftsneutralitet)
   2012/C 109/07
   Processprog: engelsk
   
      Den forelæggende ret
   
   Upper Tribunal (Tax and Chancery Division)
   
      Parter i hovedsagen
   
   
      Sagsøgere: Purple Parking Ltd og Airparks Services Ltd
   
      Sagsøgt: The Commissioners for Her Majesty's Revenue & Customs
   
      Sagens genstand
   
   Anmodning om præjudiciel afgørelse — Upper Tribunal (Tax and Chancery Chamber) — fortolkning af Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag (EFT L 145, s. 1) — mulighed for medlemsstaterne for at opretholde fritagelser med tilbagebetaling af den i det tidligere omsætningsled erlagte afgift — opretholdelse gennem national lovgivning af en fritagelse med tilbagebetaling af den erlagte afgift for visse transporttjenesteydelser — erhvervsdrivende, der til flypassagerer leverer en parkeringsydelse kombineret med en befordringsydelse mellem parkeringsstedet og lufthavnen — skal denne transaktion med henblik på momsen anses for én enkelt ydelse eller særskilte ydelser?
   
      Konklusion
   
   Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 92/111/EØF af 14. december 1992, skal fortolkes således at med henblik på fastsættelse af den merværdiafgiftssats, der finder anvendelse, skal ydelser vedrørende parkering af et køretøj på en parkeringsplads uden for en lufthavns område (»off-airport parking«) og i form af befordring af nævnte køretøjs passagerer mellem parkeringspladsen og den pågældende lufthavnsterminal under omstændigheder som de i hovedsagen foreliggende anses for én enkelt sammensat ydelse, hvor parkeringsydelsen er den dominerende ydelse.
   
      (1)  EUT C 145 af 14.5.2011.